วันนี้มาถึงตอนประมาณบ่าสามของวันเสาร์กลางเดือนกุมภา หลังวันวาเลนไลน์บวกมาฆบูชา น่าจะเป็นวันดีนะคะเพราะเป็นวันแรกของปีที่มีฝนตกในกทม ที่ชัดดาวน์กัน จนหลายร้านต้องชัทดอร์ไปโดยปริยาย

ขับมาเรื่อยเปื่อยค่ะไม่เคยมาป้อมพระจุล แต่รู้สึกได้ว่าต้องมีร้านเด็ดแถวๆชายทะเลแถบนนี้แน่นอนค่ะและก็มาสะดุดตากับป้ายร้านอาหารสโมสรกองเรือทุ่นระเบิด ขับไล่ตามป้ายเกือบสุดทางไปป้อมพระจุล สองข้างทางยังเป็นพวกโกงกางพวกต้นจากเต็มไปหมดค่ะธรรมชาติดี

และแล้วก็มาถึง อึ้งเลยเพราะร้านอยู่ในกองทหารทุ่นระเบิดมีทหารยืนพร้อมปืน เลยลังเลไม่กล้าผลีผลามเข้าไป วิ่งจากรถไปถามดูถึงได้ความว่าขับเข้าไปได้เลย ร้านอยู่ข้างในเป็นสโมสรของนายทหารนาวีค่ะแต่ให้คนนอกไปทานได้ด้วย ชักน่าสนแต่ขอลองไแดูเมนูกับราคาก่อนค่ะ

สรุปราคาน่าสนใจค่ะ ดูไม่แพงมาก จึงขอลองเลยค่ะ บรรยากาศพาไปด้วยค่ะ ขนาดตอนบ่ายสามนะคะ ดูรอบๆเป็นสวนขนาดใหญ่ในกองทหาร มีทุ่นระเบิด และปืนกลยิงเร็วจัดแสดง ตลอดจนมีจัดแสดงอุปกรรณ์ที่ใช้ในเรือ ส่วนอีกด้านเป็นทะเลค่ะ มีสะพานยื่นไปใ้ให้เดินเห็นนกนางนวลด้วยค่ะ

ขอเข้าเรื่องอาหารนะคะ ลองสั่งไปสี่อย่าง อร่อยมากๆสองอีกสองก็เกือบอร่อยนะคะ แต่ถ้ารวมบรรยากาศราคาถือว่าผ่านหมดค่ะ

จานแรก หลอดหลอดผัดฉ่า หอยหลอดตัวยาวใหญ่สดหนุบหนับรสพริกแกงจัดจ้าน. จัดว่าเข้มข้นถึงใจแต่ไม่เผ็ดมาก ทานกับข้าวอร่อยค่ะ จานใหญ่ใช้ได้ราคา160ค่ะ

ถัดมาเป็นทอดมันปลา ชิ้นแบบใหญ่ฟูรสชาติกลมกล่อม จานนี้มี4ชิ้นค่ะ สอบผ่านเพราะน้ำจิ้มใส่ถั่วคั่ว. ตัวทอดมันมีน้ำมันมากไปนิด สงสัยเพราะชิ้นใหญ่นะคะอีก120ค่ะ

จานเด็ดถัดมา เป็นแกงส้มชะอมกุ้ง รสจดจ้านเข้มข้นซดน้ำแกงเปรี้ยวเผ็ดคอดีค่ะ ราดข้าวกำลังดีจัดมาในชามบนเตาเจลร้อน140. ก็โอเคค่ะ เสียที่กุ้งตัวเล็กและน้อยไปนิดนึง

สุดท้าย จัดมาสวยเชียวค่ะกุ้งซอสมะขาม เป็นกุ้งทอดราดหอมเจียว แต่ตัวไม่ใหญ่เลยค่ะ มีแยกซอสมะขามแยกใส่ถ้วยเล็กไว้ตรงกลางจาน แต่รสชาติธรรมดาไปค่ะ เกือบสอบไม่ผ่าน 180. ถ้าไม่รักกุ้งจริงจานนี้ไม่สั่งได้ค่ะ

เขามีปูขายด้วยนะคะแต่ต้องโทรจองค่ะ เพราะไม่สต็อก ราคาแล้วแต่ช่วงราคา800-1,000ค่ะบริการจัดว่าดีมากค่ะพนักงานอัธยาสัยดีมาก วันนี้มีแค่สองโต๊ะนะคะ

สรุป สอบผ่านกับอาหาราคาบรรยากาศค่ะไม่มีการวางระบิดลูกค้าแบบบางร้านค่ะ

